Mitä hän on tehnyt?
»Mitä Matti on oikein tehnyt»,
 moni kyselevi kummissaan,
»mitä suurta ja näkyvätä luonut,
 kun häntä niin juhlitaan?»

»Hän herätti ja nostatti meidät
 ja johdatti lippumme luo,
 hyväks meidän hän taistell, kärsi»,
 näin kertovat juhlijat nuo.

 Niin, niin. Se on totta. Mut siksi
 mitä meille hän tehnyt on
 ei juhlita vain, myös siksi
 mitä itse hän ollut on.

 Jalo, tunteva, herkkä ja lämmin
 sydän häll’ oli rinnassaan,
 ja sorrettu raatajakansa
 se saanut on kokonaan.

 Moni paljokin toimivi töitä
 ja töistänsä arvon saa,
 mut lempi vain lemmestä syttyy,
 sydän kansoja innostaa.

Lauri Soini.

Lähde: Työmiehen Illanvietto 1903, n:o 10.

Lauri Soini
Runot
Työmiehen Illanvietto
1903